open-index/open-wikipedia-markdown huggingface dataset:
נעמי (מתאבקת)

**טריניטי פאטו** (באנגלית: **Trinity Fatu**; שמה לפני הנישואים **מקריי**; נולדה ב-30 בנובמבר 1987) הידועה יותר בשם הבמה שלה, **נעמי** היא מתאבקת אמריקאית, המופיעה בארגון ההיאבקות WWE, בתוכנית הדגל Raw. כמו כן, טריניטי היא דוגמנית, שחקנית, כותבת שירים, רקדנית ומעודדת מקצועית לשעבר.

באוגוסט 2009, חתמה נעמי על חוזה בארגון World Wrestling Entertainment (WWE) ונשלחה ישירות לארגון הפיתוח Florida Championship Wrestling (FCW), שבו היא כיהנה כאלופת הדיוות הראשונה. שנה לאחר מכן, היא השתתפה בעונה השלישית של התוכנית NXT (שהייתה הגרסה הנשית הראשונה), שבו סיימה כסגנית הזוכה. בינואר 2012, היא ערכה את הבכורה שלה ברוסטר הראשי לצד קמרון כחלק מצמד הפאנקדקטילס. מאז יולי 2013, נעמי היא חלק מהקאסט הראשי של תוכנית המציאות, Total Divas.

בפברואר 2017, נעמי זכתה באליפות הנשים של סמאקדאון, ובכך הפכה למתאבקת האפרו-אמריקאית הראשונה שזוכה בתואר זה. לאחר שנאלצה לוותר על התואר עקב פציעה, היא זכתה בתואר בחזרה חודשיים לאחר מכן ברסלמניה 33. בנוסף לכך, נעמי ניצחה בקרב הבאטל רויאל הראשון של הנשים ברסלמניה 34.

בשנת 2025 שיחקה בדרמת הספורט הביוגרפית "Queen of the Ring" בתור המתאבקת המקצוענית אתל ג'ונסון.

## ביוגרפיה

פאטו נולדה ב-30 בנובמבר 1987 בסנפורד, פלורידה. היא הייתה מעודדת ורקדנית של קבוצת הכדורסל, אורלנדו מג'יק, מליגת ה-NBA. כמו כן, היא הייתה אחד מרקדניות הרקע של הראפר פלו ריידה.

## חיים אישיים

טריניטי וחברה הוותיק, ג'ונתן פאטו, המוכר יותר בשם הבמה ג'ימי אוסו, התחתנו במאווי ב-16 בינואר 2014. עקב נישואיה, היא נחשבת לחברה במשפחת אנואי, שהיא שושלת היאבקות סמואנית-אמריקאית ידועה.

## פילמוגרפיה
### טלוויזיה

## אליפויות והישגים
* **הישגים בארגון ההיאבקות Florida Championship Wrestling – FCW**
** אליפות הדיוות של FCW (פעם אחת, האלופה הראשונה)
** טורניר אליפות הדיוות של FCW (2010)
* **הישגים בארגון ההיאבקות Impact Wrestling**
** אליפות הנוקאאוטס של אימפקט (פעם אחת)
* **הישגים במגזין ההיאבקות Pro Wrestling Illustrated – PWI**
** PWI דירג אותה במקום ה-7 מתוך 50 המתאבקות הטובות ביותר לשנת 2015
* **הישגים בארגון ההיאבקות World Wrestling Entertainment – WWE**
** אליפות הנשים העולמית של ה-WWE (שלוש פעמים)
** אליפות זוגות הנשים של ה-WWE (פעמיים) - ביחד עם סשה בנקס (1), ביאנקה בלאייר (1)
** מחזיקת מזוודת "כסף בבנק" (2025)
** באטל רויאל של הנשים ברסלמניה (2018)
** פרס הסלאמי (פעם אחת)
*** מהלכי הריקוד הטובים ביותר של השנה (2013)  - עם קמרון כצמד הפאנקדקטילס
** פרסי סוף השנה של WWE (פעם אחת)
*** המתאבקת הכי פחות מוערכת של השנה (2018)
***הישגים במגזין ההיאבקות Wrestling Observer Newsletter**
** הפיוד הגרוע של השנה (2015)  - צוות PCB נגד צוות B.A.D. נגד צוות בלה
** הקרב הגרוע של השנה (2013)  - עם ברי בלה, קמרון, איווה מארי, ג'וג'ו, נטליה וניקי בלה נגד AJ לי, אלישה פוקס, אקסנה, קייטלין, רוזה מנדס, סאמר רה וטמינה סנוקה באירוע סדרת ההישרדות

## קישורים חיצוניים

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות Impact Wrestling
קטגוריה:אמריקאיות שנולדו ב-1987
פאנק (Funk) ישראלי

המונח **פֿאנק ישראלי** מתייחס לסצנת הפֿאנק בישראל, אשר התפתחה בסוף שנות ה-70 בישראל.

ישנם אמני פֿאנק ישראליים המשלבים גם את תרבות המוזיקה היהודית ואת התרבות הישראלית. אחד החלוצים בתחום שילוב הפאנק במוזיקה הישראלית היה אריק רודיך. רוב אמני הפאנק הישראליים משלבים גם אלמנטים של סוגות נוספות כמו בלוז, ג'אז, מוזיקת עולם והיפ הופ, בהם, ניתן למנות את הדג נחש, פאנקנשטיין והדורבנים. אמני פאנק ישראלים רבים אינם מבצעים את שירם בשפה העברית, בהם ניתן למנות את הלהקות התפוחים וקולולוש, שזכו להצלחה רבה גם מחוצה לישראל.

בין אמני הפֿאנק הישראליים אשר נכנסו למיינסטרים ניתן למנות להקות רבות, ביניהן הדג נחש, התפוחים, הדורבנים, פורטרט ומרסדס בנד.
## קישורים חיצוניים
* 
* 

קטגוריה:מוזיקה ישראלית
קטגוריה:מוזיקה שחורה
קטגוריה:סגנונות מוזיקליים
עלי לוטפי מחמוד

**עלי לוטפי מחמוד** (בערבית: **علي لطفي**; 6 באוקטובר 1935 – 27 במאי 2018) היה פוליטיקאי מצרי, ששימש כראש ממשלת מצרים תחת הנשיא חוסני מובארכ.

## ביוגרפיה
לוטפי נולד וגדל בקהיר. לאחר סיום בית הספר למד תואר ראשון ושני בכלכלה ומסחר באוניברסיטת עין שמס. לאחר מכן המשיך ללימודי דוקטורט בכלכלה באוניברסיטת לוזאן שבשווייץ. לאחר סיום לימודיו החל לשמש כמרצה באוניברסיטת עין שמס. בשנות ה-70 של המאה ה-20 הצטרף לוטפי אל המפלגה הדמוקרטית הלאומית במצרים, ובשנת 1978 מונה על ידי נשיא מצרים אנואר סאדאת לתפקיד שר האוצר תחת ראש הממשלה מוסטפא ח'ליל, תפקיד בו החזיק עד נפילת הממשלה ב-1980. לאחר סיום תפקידו כשר אוצר חזר ללמד באוניברסיטת עין שמס עד 4 בספטמבר 1985 אז מונה על ידי הנשיא חוסני מובארכ לתפקיד ראש הממשלה. ממשלתו של לוטפי החזיקה לתקופה קצרה בלבד ובנובמבר 1986 נפלה, ולוטפי עזב את משרד ראש הממשלה, ומונה לעמוד בראש הבית העליון של הפרלמנט המצרי. במקביל שימש כיו"ר מועצת התרבות העליונה ויו"ר ועדת המפלגות בפרלמנט. בתפקדים אלו החזיק עד לשנת 1989 אז פרש מעיסוק בפוליטיקה ושב אל האקדמיה. לאחר העלתו לדרגת פרופסור מונה לעמוד בראש המחלקה לכלכלה ובראש הפקולטה למסחר באוניברסיטת עין שמס.
מת ב-27 במאי 2018 בקהיר.

## קישורים חיצוניים

## הערות שוליים

קטגוריה:בוגרי אוניברסיטאות במצרים
קטגוריה:בוגרי אוניברסיטת לוזאן
קטגוריה:שרי ממשלת מצרים
קטגוריה:ראשי ממשלת מצרים
קטגוריה:בוגרי אוניברסיטת עין שמס
קטגוריה:מצרים שנולדו ב-1935
קטגוריה:מצרים שנפטרו ב-2018
חיות ריגול

**חיות ריגול** (באנגלית: **Spy in the Wild**) היא סדרת-טבע תיעודית שהופקה על ידי ה-BBC. הסדרה מורכבת משתי עונות: העונה הראשונה שודרה בבריטניה ב-2017 ואילו העונה השנייה שודרה לראשונה ב-2020. הסדרה עוסקת בחייהם המורכבים של בעלי החיים בשימוש של מעלה משלושים "יצורים סמויים אנימטרוניקיים, הרואים את המתרחש דרך מצלמות ריגול. הקריין בגרסה הבריטית הוא דייוויד טננט. הסדרה שודרה בישראל במהלך שנת 2017 בערוץ כאן 11.

העונה השנייה עוסקת, לעומת זאת, על בעלי חיים בבתי גידול שונים.

## פרקים
### עונה 1
# **אהבה**: הפרק הראשון עוסק עד כמה החיות מפגינות אהבה כלפי בנות מינן. בפרק מוצגים משפחת זאבים טלואים עם גורים, בעוד שגור סמוי "מאומץ" למשפחה; תנינת יאור מטפלת במסירות בצאצאיה שזה עתה בקעו וביניהם כמה תינוקות תנינים סמויים; חיי משפחה מורחבת של פילים אפריקנים מתועדת דרך עיניהם של אנפית בקר סמויה וצב נמרי סמוי, בהמשך הפרק נראית הנקבה המנהיגה מגרשת את הזאבים הטלואים, בעוד הם עצמם מגנים על גוריהם מפני הפילים; משפחת קופי לנגור מצוי במקדש בראג'סטאן מתייחסים יפה לקופיף סמוי, גם אפילו כאילו שהוא "מת"; משפחת נובחניות מתקשרת זו עם זו באהבה; זוג טוקוסים אדומי-מקור מטפלים בגוזליהם, בעוד שבניהם נמצא גוזל סמוי המתעד את המתרחש; באנטארקטיקה, פינגווין אדלי סמוי מתעד את החיזורים והקרבות על האהבה בין הפינגווינים האמיתיים; הצב הסמוי מתעד את החיזורים בין צבים אמיתיים; עדר ג'ירפות נותן כבוד אחרון לג'ירף זקן שמת משיבה טובה, וחיי משפחה של שימפנזים בסנגל מתועדת דרך גלגו סמוי וצב סמוי.
# **תבונה**:
# **ידידות**:
# **שובבות**:
# **הכירו את המרגלים**: הפרק עוסק על המרגלים שעוצבו באזורי המחיה של החיות ואיך עיצבו אותם שייראו כמו חיות אמיתיות.

### עונה 2
# **האזור הטרופי**:
# **הצפון**:
# **האיים**:
# **הקטבים**:

## קישורים חיצוניים

קטגוריה:תוכניות טבע
קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2010
דרך ברושים וכוכב

**דרך ברושים וכוכב** (בהולנדית: **Cypres bij sterrennacht**) היא יצירה באמצעות צבע שמן משנת 1890 על ידי הצייר ההולנדי וינסנט ואן גוך. זוהי יצירתו האחרונה של ואן גוך בסן רמי דה פרובאנס. כיום, היצירה מוצגת במוזיאון קרולר-מילר, אוטרלו, הולנד.

## אודות היצירה
היצירה נוצרה במאי 1890. ואן גוך כתב לאחיו, תיאו, שעצי ברוש העסיקו אותו הרבה, והוא ראה בהם כאובליסקים מצריים. הוא התכוון לצייר יצירה של הברושים בסצנת לילה עוד בארל ב-1888.

יש הסוברים כי ואן גוך לקח את הרעיון ליצירה מהאלגוריה הנוצרית "מסעות ההלך". זוהי אחת מכמה יצירותיו של ואן גוך שבהן נעשה שימוש בעצי ברוש, בדומה ל-"שדה חיטה עם ברושים" ול-"ליל כוכבים". בנוסף, ואן גוך צייר את עץ הברוש כך שהוא משתרע מחוץ לקנבס, וזהו מוטיב חוזר ביצירותיו. לאחר השלמת היצירה, ביוני 1890, ואן גוך כתב לחברו הצייר, פול גוגן, כי הוא שאב את רעיונותיו מציורו, "Christ in the Garden of Olives".

ייתכן כי ואן גוך צייר את השמיים המתוארים ביצירה בהשפעת חפיפת כוכבי הלכת מרקורי ונוגה ב-20 באפריל 1890. החפיפה יצרה שש דרגות של הפרדה, וביחד הם יצרו רקע מואר בהשוואה לכוכב סיריוס.

קט'לין פאוורס אריקסון סבורה כי ואן גוך המחיש את מותו הקרוב ביצירה. היא מבססת את טענה זו על כך שבצד שמאל של היצירה ישנו כוכב חדש שמאיר ומימין מופיע ירח בצורת סהר, כלומר הוא עתיד להיעלם בקרוב. בין הכוכב החדש לבין הירח המתמוגג חוצץ עץ ברוש, וחציצה זו נחשבת כ-"אובליסק של מוות". היא מייחסת את זוג המטיילים על הדרך כסמל להשתוקקותו של ואן גוך לחברות.

## קישורים חיצוניים

## הערות שוליים

קטגוריה:וינסנט ואן גוך: ציורים
קטגוריה:ברוש בתרבות
קטגוריה:עצים בציורים
מגדלים (שיר של אדם גורליצקי ודני בסן)

**מגדלים** הוא פזמון שכתב והלחין אדם גורליצקי ובוצע בדואט של גורליצקי ודני בסן. השיר יצא לאור בשנת 2015.

## רקע
גורליצקי הקליט את השיר כאשר הוא מבצע אותו לבדו, אך לאחר מכן החליט להקליט אותו בדואט עם בסן. השיר נכלל באלבומו של גורליצקי "שתי ארצות".

השיר מתייחס למחאה החברתית בישראל שארעה בשנת 2011. הדוברים מבטאים את אכזבתם מתוצאות המחאה. בוידאו קליפ לשיר שולבו קטעים מן המחאה החברתית.

השיר דורג בשיאו במצעדים השבועיים של רשת ג' במקום השלישי. במצעד הפזמונים העברי השנתי של הרשת הוא דורג במקום ה-27.

## קישורים חיצוניים

## הערות שוליים

קטגוריה:שירים בעברית
אריק קאופמן

**אריק פיטר קאופמן** (נולד ב-11 במאי 1970) הוא פרופסור קנדי למדע המדינה במכללת בירקבק, אוניברסיטת לונדון. הוא מומחה למסדר אורנג' בצפון אירלנד, ללאומיות, לדמוגרפיה פוליטית ולדמוגרפיה דתית.

## ביוגרפיה

אריק קאופמן נולד בהונג קונג וגדל בוונקובר, קולומביה הבריטית, שבקנדה. מוצא אמו הקתולית הוא סיני ודרום אמריקאי.   אביו ממוצא יהודי צ'כי.  הוא עצמו למד בבית ספר קתולי שנה.  הוא קיבל תואר ראשון מאוניברסיטת מערב אונטריו בשנת 1991. הוא סיים תואר שני בבית הספר לכלכלה של לונדון בשנת 1994, שם גם סיים את לימודי הדוקטורט בשנת 1998. 

קאופמן היה מרצה לפוליטיקה השוואתית באוניברסיטת סאות'המפטון בין השנים 1999–2003. הוא היה עמית במרכז בלפר, בית הספר לממשל קנדי, אוניברסיטת הרווארד, בשנים 2008-2008. קאופמן הצטרף למכללת בירקבק, אוניברסיטת לונדון, בשנת 2003. הוא התמנה שם לפרופסור לפוליטיקה בשנת 2011. 

קאופמן מתמקד בחקר דמוגרפיה עתידית והשפעותיה הפוליטית. הוא מעלה את האפשרות לפיה שיעורי הריבוי הטבעי הגבוהים בקרב דתיים, נוצרים או יהודים, הם בעלי משמעות גדולה לעתיד הפוליטי של האנושות. בעתיד הרחוק ייתכן לדעתו שהיהדות החרדית תהיה בעלת משקל פוליטי מכריע לא רק בישראל אלא אפילו בארצות הברית. הוא מציין גם את העלייה הגדולה במספר החברים באמיש שכולה נובעת מגידול טבעי. קהילות אלו המנתקות מרצון מגע עם אורח החיים המערבי המודרני צוברות משקל דמוגרפי הולך וגדל. הן יכולות בסופו של דבר, להערכת קאופמן, להוות משקל נגד משמעותי מול מגמות מודרניות רב תרבותיות, שאלו ההולכים בעקבותיהן לרוב מולידים פחות ילדים משנדרש לשמר את האוכלוסייה בגודלה המקורי.

תהליך נוסף שאחריו מתחקה קאופמן הוא תגובת הקהילה הלבנה בארצות הברית להתמעטות כוחה הדמוגרפי ולהפיכת ארצות הברית למדינה מעורבת גזעית.

## קישורים חיצוניים
* 

## הערות שוליים

קטגוריה:מדענים קנדים
קטגוריה:בוגרי אוניברסיטת מערב אונטריו
קטגוריה:בעלי תואר דוקטור מבית הספר לכלכלה של לונדון
קטגוריה:הונג קונג: אישים
קטגוריה:מהגרים לקנדה
קטגוריה:קנדים שנולדו ב-1970
דון סנדרלייג'

**דונלד ג'יימס "דון" סנדרלייג**' (באנגלית: **Donald James "Don" Sunderlage**; 20 בדצמבר 1929 – 15 ביולי 1961) היה כדורסלן אמריקאי, אשר שיחק בליגת ה-NBA בין השנים 1953–1955.

## קריירת משחק
סנדרלייג' נולד בשיקגו, אילינוי, ובין השנים 1947–1951 למד באוניברסיטת אילינוי באורבנה-שמפיין. בעונתו הראשונה בקבוצת הכדורסל של האוניברסיטה, 1948/1949, העפיל עמה לפיינל פור טורניר אליפות המכללות, לצדו של דווייט אדלמן. בעונת 1949/1951 הוביל את קבוצת האוניברסיטה בחזרה למעמד פיינל פור הטורניר, עם ממוצע של 17.4 נקודות למשחק, אך אילינוי הפסידה במשחק חצי הגמר מול האלופה שבדרך, אוניברסיטת קנטקי, בפעם השנייה ברציפות.

בדראפט ה-NBA 1951 נבחר סנדרלייג' בבחירה התשיעית על ידי קבוצת פילדלפיה ווריורס, אולם דחה את תחילת הקריירה לטובת גיוסו לצבא ארצות הברית. לקראת עונת  הועבר בטרייד למילווקי הוקס, במדיה שיחק בעונתו הראשונה ב-NBA. במשחקו השני עם ההוקס קלע 28 נקודות מול פורט ויין פיסטונס, במה שהתברר בדיעבד כשיא הקריירה שלו. במהלך אותה עונה, בה רשם ממוצעים של 11.2 נקודות, 3.3 ריבאונדים ו-2.8 אסיסטים למשחק, נבחר להשתתף במשחק האולסטאר של ה-NBA.

בספטמבר 1954 הועבר בטרייד לאלופת העונה הקודמת, מיניאפוליס לייקרס, ובפברואר 1955 שוחרר ממנה לאחר 45 משחקים. בקיץ 1955 פרש ממשחק, בגיל 25, לאחר שתי עונות בלבד ב-NBA.

ב-15 ביולי 1961 נהרג יחד עם אשתו מרי בתאונת דרכים בדרום ויסקונסין. היה בן 31 במותו.

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:כדורסלנים אמריקאים
קטגוריה:שיקגו: כדורסלנים
קטגוריה:כדורסלני אוניברסיטת אילינוי באורבנה-שמפיין
קטגוריה:בחירות דראפט של פילדלפיה ווריורס
קטגוריה:כדורסלני מילווקי הוקס
קטגוריה:כדורסלני מיניאפוליס לייקרס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1929
קטגוריה:אמריקאים שנפטרו ב-1961
אסתר שטאח

**אסתר שטאח** (או **אסתר שתה**, בערבית: **استر شطاح**, שמה המקורי: **טירה מוסא שטאח** או **טירה מוסא שתה**, בערבית: **طيرة موسى شطاح**; 19 באוקטובר 1884, דמשק – 20 בינואר 1971, קהיר) הייתה שחקנית מצרית ממוצא יהודי-סורי.

## קורות חיים
אסתר שטאח נולדה בדמשק בשנת 1884. היגרה לקהיר והייתה בלהקה של סלאמה חג'אזי בשנת 1916, באותה השנה שבה חולקו ארצות ערב לפי הסכם סייקס–פיקו. כמו לשחקנים הערביים באותה עת, נאלצה לעבור מלהקת תיאטרון אחת לשנייה. היא הייתה בלהקה של ג'ורג' אבייד ובלהקות אחרות. מאחר שהיא הייתה בגיל מבוגר כאשר הקולנוע המצרי התחיל להפיק סרטים, באופן טבעי היא שיחקה את תפקיד הזקנה שגורמת לבעיות לאחרים. היא השתתפה בכמה סרטים, וביניהם: "אה מן חואא" עם רושדי אבאזה ולובנה עבד אל-עזיז; "תמר חנה" עם נעימה עאכף; ו"ענתר ועבלה" עם כוכא ופריד שוקי. תפקידיה היו קטנים אך משמעותיים ומרשימים. התקופה בה שיחקה הייתה בעת שבה זה נחשב לבושה לנשים מצריות מוסלמיות לעבוד בקולנוע ובתיאטרון, מה שהעלה את הביקוש לנשים לא מוסלמיות והיווה להן קרקע פורייה לפריצת דרך לנשים ולעולם הזוהר.

דבקה ביהדותה לאורך כל חייה אך סירבה לעלות לישראל או להגר לכל מקום אחר, וזאת אף על פי שבנה היחיד היגר לארצות הברית. נפטרה בקהיר בשנת 1971 בגיל 87.

## לקריאה נוספת
* الفنانة إستر شطاح, בדף הפייסבוק النجوم الخفيّة في السينما المصرية, 30 בספטמבר 2018 
* عبدالله المدني, نجمات الظل في السينما المصرية, באתר alayam.com 6 במרץ 2020 
* كيف كشفت إستر شطاح تاريخ ميلاد محمد عبد الوهاب الحقيقي؟, באתר akhbarak.net, ב-2018 לערך 
* سعيد شفيق, ذكرى ميلاد عجوز السينما المصرية “إستر شطاح”, באתר elhadota.com 

## קישורים חיצוניים

* صور إستر شطاح - اجمل و احلى صور إستر شطاح (אוסף תמונות של אסתר שטאח), 19 ביוני 2016 באתר hsreat.com

## הערות שוליים

קטגוריה:יהודים סורים
קטגוריה:שחקניות קולנוע וטלוויזיה יהודיות מצריות
קטגוריה:שחקני קולנוע וטלוויזיה יהודים מצרים
קטגוריה:אומנים יהודים שפעלו בארצות ערב
קטגוריה:ילידות 1884
קטגוריה:נפטרות ב-1971
גלי חסי

שמאל|ממוזער|גלי חסי.
במטאורולוגיה, **גלי חסי** (באנגלית: **Lee wave**) הם סוג של גלים אטמוספיריים הנוצרים כתוצאה ממפגש של רוח בהר. אלו הם שינויים מחזוריים בלחץ האטמוספירי, טמפרטורה וגובה מעל פני הים בזרם של אוויר, הנגרמים על ידי הסטה אנכית של זרם האוויר, למשל רוח הנושבת על פני הר או רכס הרים. הם עשויים להיגרם גם, אם כי בממדים קטנים יותר, על ידי רוח הנושבת על מצוקים או רמות. גלי חסי נתגלו ב-1933 על ידי שני טייסי דאונים גרמנים בעת שדאו מעל הרי הענקים.

תנאי הכרחי להיווצרותם של גלי חסי הוא יציבות אטמוספירית של שכבת האוויר הפוגעת בפני ההר; בתנאים כאלו, ההסטה האנכית של זרם האוויר מעניקה לגושי האוויר את הסטייה הראשונית ממצב שיווי משקל (משרעת התנודה) הנדרשת, כשלאחר מכן התנודות ממשיכות להתחולל מעצמן מתוקף יציבותה של שכבת האוויר. "גלי חסי" נקראים כך משום שהם מופיעים תמיד בצדו האחורי של ההר (הצד המחוסה).

## תאוריה בסיסית
ממוזער|שמאל|ניסוי מעבדה במכניקת הזורמים הממחיש את התנודות הנוצרות במפגש של זרימה במכשול דמוי הר.
גלי חסי הם צורה של גלי כבידה פנימיים הנוצרים כאשר זורם המשוכב באופן יציב מאולץ לנוע מסביב למכשול. ההפרעה מאלצת את גושי האוויר להתרומם אל מעל למפלס הציפה הנייטרלית שלהם. כאשר גוש אוויר מתרומם, הלחץ מסביבו יורד והגוש נאלץ להתפשט אדיאבטית כנגד הלחץ החיצוני הצונח. כתוצאה, צפיפות הגוש יורדת. במקרה זה, יציבות האוויר פירושה שאלמנט נפח של האוויר יאבד יותר ציפה מאשר משקל, משום שמפל הצפיפות באטמוספירה מהיר יותר מקצב ירידת הצפיפות של אלמנט הנפח, כך שעל פי חוק ארכימדס ייווצר כוח מחזיר. במילים אחרות, מצב של יציבות אטמוספירית פירושו שפרופיל הלחץ והצפיפות האנכי הוא כזה שגוש אוויר המועתק אנכית ממקומו ירצה לשוב למפלסו הראשוני, מה שמדכא תנועות אנכיות של אוויר.

מתמטית, הכוח המחזיר הזה גורם להתחוללות תנודות אנכיות של גושי אוויר בתוך הזרם בתדירות המכונה "**תדירות בראנט-וייסלה**":

N = \sqrt,

כאשר \theta_0(z) הוא הפרופיל האנכי של הטמפרטורה הפוטציאלית. מפל טמפרטורה פוטנציאלית אפס פירושו שמפל הטמפרטורה האמיתי באטמוספירה שווה במדויק למפל אדיאבטי, בעוד שהמקרים \frac{\partial \theta}{\partial z} > 0 ו-\frac{\partial \theta}{\partial z}  תואמים למצב של אטמוספירה יציבה ואי-יציבה, בהתאמה.

תנודות המוטות ביחס לציר האנכי בזווית  \phi, יתחוללו בתדירות נמוכה יותר של N\cos{\phi}.

## סוגים אחרים של גלים אטמוספיריים
* אי יציבות קלווין-הלמהולץ יכולה להתרחש כאשר ישנה גזירת מהירות בזורם משוכב בעל פרופיל צפיפות רציף, או כאשר ישנו הפרש מהירויות מספיק גבוה בממשק בין שני זורמים בעלי צפיפויות שונות.
* גלי רוסבי (או גלים פלנטריים) הם תנועות בקנה מידה גדול באטמוספירה אשר הכוח המחזיר שלהם נגזר מההשתנות של אפקט קוריוליס מקו רוחב לקו רוחב.

## קישורים חיצוניים

* 

קטגוריה:מטאורולוגיה
Hot (אלבום של מלאני בראון)

**Hot** (בעברית: **חם** או **לוהט**) הוא אלבום הבכורה של הזמרת-יוצרת הבריטית מלאני בראון. האלבום יצא לאור ב-9 באוקטובר 2000 על ידי חברת התקליטים וירג'ין. מתוך האלבום יצאו ארבעה סינגל, כולל הלהיט "I Want You Back".

האלבום הגיע למקום העשירי במצעד האלבומים של יפן.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2000
קטגוריה:אלבומי מלאני בראון
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי מיסי אליוט
עמרי גליקמן

**עמרי גליקמן** (נולד ב-9 ביולי 1982) הוא זמר ישראלי, סולן ומייסד הלהקה "התקווה 6".

## ביוגרפיה
גליקמן נולד ברמת השרון למשפחה שסביה מצד אביו היו ניצולי שואה. כשהיה בן 8, עבר עם משפחתו לבלגיה, ושם למד לנגן בגיטרה כשאחותו ניגנה בפסנתר. המשפחה חזרה לישראל כעבור 5 שנים, והוא שירת בצה"ל כחוקר תאונות דרכים במצ"ח.

לאחר שחרורו מצה"ל, הקים את להקת "התקווה 6" עם אחותו שלי. הלהקה נקראת על שם כתובת מגוריהם ברמת השרון. בתחילה הופיע עם הלהקה בפסטיבלי בומבלה ושנטיפי, בשירי רגאיי שכתבו. ב-2007 יצא אלבום הבכורה של הלהקה, שנקרא התקווה 6.

בשנת 2008 הקליטה הלהקה גרסת כיסוי לשירו של אריק לביא "אני אשיר לך שיר" עבור הפרויקט "עבודה עברית 2".

ב-2009 הוציאה הלהקה את אלבומה השני "אפרוקליפטוס", וב-2010 את הסינגל "בפרדסים של גן עדן".

ב-2012 יצא לאור אלבומם הרביעי "קול ישראל".

בשנת 2019 השתתף לצד אמני ישראל בשיר "שבט אחים ואחיות". באותה השנה, השתתף בגרסה המחודשת של להקת "הדג נחש" ללהיטם "שירת הסטיקר".

בשנת 2020 השתתף בשיר "שמור עליי" לצד אמני ישראל.

בשנת 2022 חידש יחד עם ואלרי חמאתי את השיר ״ילדים של החיים״ במסגרת ציון 100 שנה להולדת יצחק רבין.

ב-17 באוגוסט 2023 יצא לאור השיר "כתונת פסים 2023", בו השתתף לצד אמנים ישראלים רבים אחרים.

גליקמן נשוי ואב לבן ולבת.

## קישורים חיצוניים

* 
* 
* 
* 
* 
* ראיון ברדיו חיפה 107.5
* 

## הערות שוליים

קטגוריה:מוזיקאים ישראלים
קטגוריה:זמרים ישראלים
קטגוריה:זמרים השרים בעברית
קטגוריה:גיטריסטים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:זמרי רגאיי ישראלים
קטגוריה:ראפרים ישראלים
קטגוריה:רמת השרון: אישים
קטגוריה:בוגרי תיכון רוטברג (רמת השרון)
קטגוריה:ישראלים שנולדו ב-1982
גבי פקר

**גבי פקר** (נולד ב-3 במאי 1969) הוא כדורגלן עבר ישראלי ששיחק בתפקיד המגן שמאלי.

## קריירת משחק
פקר, בנו של שחקן העבר אריה פקר (מכבי נתניה, בית"ר נתניה), גדל במחלקת הנוער של מכבי נתניה ועלה לקבוצה הבוגרת בשנת 1987. פקר היה מגן שמאלי שפורץ עם הרבה מהירות וכח ומסייע המון להתקפת קבוצתו. ערך הופעה ראשונה בבוגרים (בעקבות פציעתו של אלעד קורן) במשחק חוץ מול בית"ר ירושלים. פקר תפס מקום של קבע בהרכב הפותח ושיחק במכבי נתניה ברציפות עד שנת 1994.

בעונת 1994–1995 עזב פקר לראשונה את מכבי נתניה והצטרף למכבי פתח תקווה, במדיה רשם 21 הופעות בליגה וכבש שלושה שערים. כעבור שנה חזר למכבי נתניה.

בעונת 1996–1997 הצטרף למכבי עירוני אשדוד ששיחקה בליגה הארצית ובמחזור האחרון של העונה חגג איתה את חזרתה לליגה הבכירה. בעונת 1997–1998 הצטרף לצפרירים חולון וגם איתה חגג את חזרתה לליגה הבכירה.

בעונת 1998–1999 חזר למכבי נתניה ובסוף העונה חגג איתה את חזרתה לליגה בכירה.

## קישורים חיצוניים

* גבי פקר - חלום שהתגשם, מאיר ריפמן מעריב 4 בפברואר 1988
* גבי פקר מבקיע מול מכבי יבנה, בערוץ youtube
* גבי פקר מבקיע מול הפועל פתח תקווה

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:כדורגלני מכבי עירוני אשדוד
קטגוריה:כדורגלני צפרירים חולון
קטגוריה:ישראלים שנולדו ב-1969
גורמי התמותה השכיחים בישראל

ממוזער|סיבות המוות המובילות בישראל, 2014
**גורמי התמותה השכיחים בישראל** הם גורמי התמותה השכיחים ביותר, מתוך מקרי המוות שאירעו במדינת ישראל בשנים האחרונות.

גורמי התמותה של ישראל מקורם ברישום הודעות הפטירה על פי החוק במשרד הפנים. קידוד סיבות המוות נעשה בלשכה המרכזית לסטטיסטיקה, בהתאם למילוי הודעת הפטירה על ידי הרופא שקבע את סיבות המוות, ובנוסף תהליכי עדכון ממקורות מידע אחרים. הנתונים כוללים את הפטירות של תושבי ישראל, אך אינם כוללים פטירות ישראלים בחו"ל, ואינם כוללים נתוני חללי מערכות ישראל.

סיבת המוות היסודית (Underlying cause of death) היא הסיבה שהביאה לשרשרת האירועים שגרמה למוות, או הנסיבות שהביאו לפציעה הקטלנית, ונבחרה מתוך סיבות המוות שרשם הרופא בהודעת הפטירה, בהתאם להגדרות ולכללים בסיווג המחלות הבינלאומי. החל משנת 1998,סיבות המוות בישראל סומלו בהתאם למהדורה העשירית של ICD, סיווג המחלות הבינלאומי - International Classification of Diseases 10th Revision. משנת 2007 סומלו גם סיבות מוות מרובות, שכוללות את כל הסיבות המוזכרות בהודעת הפטירה. הנתונים בפרסום על סיבות המוות המרובות מבוססים על כל האזכורים של הסיבות בהודעת הפטירה. הניתוח המחקרי נעשה בחישוב ממוצע נע תלת-שנתי (ממוצע של שלוש שנים עוקבות).

לדירוג סיבת המוות יש מספר מגבלות: ברוב המתים בישראל לא נערך ניתוח שלאחר-המוות העשוי לזהות גורמים נסתרים, דוגמת דימומים פנימיים, גידולים וזיהומים. מוות יחיד יכול להיות תוצאה של שילוב גורמים מרובים בהרבה מכפי שניתן לדווח בהודעת הפטירה - כולל גורמים תזונתיים, תרופתיים, זיהומיים ועוד. לעיתים קרובות, גורמים ראשוניים כמו עישון, שתיינות אלכוהול או תזונה לא בריאה בעבר וכן נפילות ותאונות ישנות אינם נרשמים בתעודת הפטירה.

בעשור האחרון נרשמה מגמת ירידה בשיעור הפטירות במרבית סיבות המוות המובילות בישראל, בהתאם לסיבת המוות היסודית. בשנים 2000–2017 שיעור התמותה המתוקנן לגיל ירד ב-28%, לגברים ב-27% לגברים ולנשים ב-28%.

## דירוגי עשר סיבות המוות המובילות בישראל
מסוף שנות התשעים, סרטן היא סיבת המוות המובילה ומחלות לב הסיבה השנייה, מחלת כלי דם במוח  הסיבה השלישית וסוכרת הסיבה הרביעית בקרב גברים ונשים במרבית השנים.

### דירוגי עשר סיבות המוות המובילות בישראל, 2017–2015

### דירוג עשר סיבות המוות המובילות לפי מין, 2015–2017

### דירוג עשר סיבות המוות המובילות לפי קבוצת גיל, מספר מוחלט של מקרים 2017–2015

### דירוג עשר סיבות המוות המובילות בארץ בהשוואה בינלאומית, 2017

### סיבות מוות בתוך ומחוץ לבתי החולים

## קישורים חיצוניים
* מערכת אינטראקטיבית מקוונת באתר משרד הבריאות
* דו"ח "סיבות מוות מובילות בישראל 2000–2017" מטעם משרד הבריאות
* דו"ח "סיבות מוות בישראל, 2017" מטעם הלשכה המרכזית לסטטיסטיקה
*סיבות מוות בישראל באתר אקו-ויקי

## הערות שוליים

קטגוריה:ישראל: בריאות הציבור
קטגוריה:ישראל: בריאות ורפואה
אלקית קרנפית

**אלקית קרנפית** (שם מדעי: *Cerorhinca monocerata*) הוא מין של עוף ימי יחידי בסוגו במשפחת האלקיים, המצוי בטבע לחופי צפון האוקיינוס השקט. בעבר נכללו בסוג עוד כמה מינים שנכחדו.

אלקית זו קיבלה את שמה עקב "מבנה" הגדל על מקורה ומזכיר קרן של קרנף. הקרן מצויה רק במקורי הזכרים ומיועדת, כנראה,  למשיכת הנקבות. האלקית היא קרובתם של תוכיי הים ולעיתים היא מקננת באותן מושבות לצידם ולצד אלקיים אחרים.

אורכה של האלקית 35 עד 38 סנטימטרים, מוטת הכנפיים 56 עד 63 סנטימטרים ומשקלה הממוצע 530 גרם, כשהזכרים גדולים מהנקבות ב-10% בערך. האלקית בעלת נוצות אפורות כהות עם בטן לבנה, כפות רגליים גדולות וצהובות וציצות לבנות מצידי הלחיים ומאחורי הגבות עד קצה הגולגולת. המקור צהוב וחרוטי ובקצהו ה"קרן" ממנה קיבלה את שמה. כמו קרוביה היא מעופפת חלשה מאוד, והיא מהירה בעיקר מתחת למים, שם היא חותרת בכנפיה במהירות.

האלקית מצויה בטבע משני צדי האוקיינוס השקט, בחלקו הצפוני. היא נפוצה  מאיי התעלה של קליפורניה צפונה עד האיים האלאוטיים שבאלסקה ומהונשו והוקאידו שביפן ואולי גם חצי האי הקוריאני ועד לסחלין שבצפון סיביר. האלקיות מרגישות בנוח גם לנוח בים הפתוח. לעיתים הן נודדות באופן מקומי.

האלקיות שחייניות מצוינות היכולות לצלול עד 57 מטרים למשך זמן של 187 שניות ואף יותר. הן רודפות יחדיו אחרי להקות של דגים, קרילאים ודיונונים. את המזון הן מאחסנות בזפק ופולטות אותו לאפרוחן היחיד. ההאכלה מתבצעת בלילה כדי להימנע מטורפים ומעופות  חומסניים כמו שחפים וחמסנים.

מצב השימור של האלקית הקרנפית מוגדר ללא חשש, אך התחממות האקלים וזיהום הים עלולים לפגוע בה ובמזונה.

## קישורים חיצוניים

ממוזער|300px|מרכז|אלקית קרנפית בשחייה
## הערות שוליים

קטגוריה:טקסונים שתוארו בידי פטר סימון פאלאס
קטגוריה:אלקיים
קטגוריה:עופות יחידים בסוגם
קטגוריה:קנדה: עופות
קטגוריה:אלסקה: עופות
קטגוריה:סיביר: עופות
קטגוריה:בעלי חיים שתוארו ב-1811
ראול מרטין

**ראול מרטין** (בספרדית: **Raúl Martín**) הוא צייר ומאייר ספרדי המתמחה באמנות פלאונטולוגית, ענף של אמנות ומדע העוסק בשחזור אמנותי של בעלי חיים ובתי גידול פרה-היסטוריים הנחקרים במסגרת מדע הפלאונטולוגיה. הוא ידוע בעיקר בזכות איורי הדינוזאורים והתנינאים שלו, שמצוירים בסגנון היפר-ריאליסטי ומופיעים במוזיאונים רבים בכל העולם כולל במוזיאון האמריקאי להיסטוריה של הטבע, מרכז המדע של מרילנד וחברת פורט פק לפלאונטולוגיה. בנוסף, הוא פרסם בכתבי עת ומגזינים רבים בהם סיינטיפיק אמריקן ונשיונל ג'יאוגרפיק. הוא עובד עם המחלקה לפלאונטולוגיה של האוניברסיטה האוטונומית של מדריד בספרד, בה הוא גר.
מרטין מצייר בסגנון היפר-ריאליסטי ולמד ציור בכוחות עצמו (אוטודידקט). הוא שואב השראה מציירים היפר-ריאליסטים בהם ריצ'רד אסטס, צ'אק קלוז ואנטוניו לופס גרסיה. מבחינת טכניקה, הוא מצייר בצבעי אקריליק אך גם בצבעי שמן, פסטל ועפרונות. מאז שנות ה-2000 הוא מצייר גם באמצעות מחשב. יצירתו הידועה ביותר היא כנראה הציור של התנינאי הענק דיינוסוכוס המזנק על אלברטוזאורוס, שהתפרסמה בנשיונל ג'יאוגרפיק ב-2009. יצירות נודעות נוספות הם של סרקוסוכוס, טירנוזאורוס רקס וזאורופודים ענקיים דוגמת ארגנטינוזאורוס, סופרזאורוס ודיפלודוקוס.

## קישורים חיצוניים

* 
*  ראול מרטין, הציור המפורסם של דיינוסוכוס מזנק על אלברטוזאורוס, 2009

קטגוריה:ספרדים שנולדו ב-1974
קטגוריה:ציירים ספרדים
קטגוריה:אמנים פלאונטולוגיים
קופיף גורסקי

**קופיף גורסקי** (שם מדעי: *Tarsius spectrumgurskyae*) הוא מין של פרימט ממשפחת הטרסיוסיים, החי רק ביערות הגשם של האי סולאווסי באינדונזיה. הוא הוגדר ב-2017 בידי קבוצת פרימטולוגים שהפרידה אותו מהמין קופיף ממושקף מאותו האי, על סמך הבדלים קטנים, ובעיקר על בסיס הקול ועל סמך מבנה הפרווה הייחודי.

קופיף זה קרוי על שם ד"ר שרון גורסקי, שביצעה מחקרים מקיפים על חייו והאקולוגיה של פרימט זה (בעודו תחת שם המין קופיף ממושקף), אולם בגלל מחקרים אלה החוקרים הוסיפו את תחילת השם המדעי בשמו המדעי של הקופיף הממושקף (*Tarsius spectrum*).

קופיף זה חי בקבוצות קטנות לצידו של אחיו לסוג ולצד כמה פרימטים קטנים דומים. גודלו דומה מאוד באורך 4 עד 9.5 סנטימטרים ומשקל של עד 130 גרם. הוא מאופיין בזכות העיניים הגדולות המחזירות אור (כהתאמה לחיים בלילה), אוזניו הענקיות ובעיקר מבנה עצמות שורש הרגל הארוכות שלו, מהם קיבל את שם הסוג - Tarsus. מבנה הרגל עוזר לו לקפץ עד מעל חמישה מטרים בין הענפים.

## קישורים חיצוניים


Cutie pie (Do suggest a more witty title below in "comments").jpg
Tarsius spectrumgurskyae.jpg
Two tarsius jumping.jpg


## הערות שוליים

קטגוריה:טרסיוסיים
קטגוריה:סולאווסי: בעלי חיים אנדמיים
קטגוריה:אינדונזיה: יונקים
קטגוריה:בעלי חיים שתוארו ב-2017
קטגוריה:יונקים ביערות הגשם של דרום-מזרח אסיה
פרסי האקדמיה לטלוויזיה לשנת 2019

**פרסי האקדמיה לטלוויזיה לשנת 2019** הוא טקס בו הוענקו פרסי האקדמיה הישראלית לטלוויזיה בתחום היצירה הטלוויזיונית בישראל. הטקס שודר בכאן 11 ב-29 באפריל 2020 בהנחיית ירון ברובינסקי ומאיה אלקולומברה.

ב-9 במרץ 2020 פורסמו המועמדים בקטגוריות השונות על ידי נדב אמבון ומירב פלדמן. מיד בפרוץ מגפת הקורונה פורסם כי ההצבעה בתחרות תידחה למועד לא ידוע. מאוחר יותר פורסם כי ההצבעה תיערך בין 23 ל-26 באפריל 2020.

בשל ההגבלות הקשורות למגפת הקורונה, הטקס נערך באולפני מימד ללא קהל. דברי הזוכים הוקרנו במהלכו באמצעות שיחות וידאו ופסלוני הזכייה נשלחו לביתם.

## זוכים ומועמדים
ברשימות מטה, הזוכים בקטגוריה **מודגשים**.
[150px|ממוזער|[אודי כגן, השחקן הטוב ביותר בסדרה קומית]]
[150px|ממוזער|[יניב ביטון, השחקן הטוב ביותר בסדרה לילדים ונוער]]
[150px|ממוזער|[ליאת הר לב, השחקנית הטובה ביותר בסדרה לילדים ונוער]]

### תוכניות

### משחק

### בימוי

### תסריט

### יצירה נוספת

## מספר רב של זכיות בקטגוריות מרכזיות
;לפי ערוץ

; לפי סדרה

## מספר רב של מועמדויות בקטגוריות מרכזיות
;לפי ערוץ

; לפי סדרה

;הערה

## הערות שוליים

## קישורים חיצוניים
* 

2019
קטגוריה:2020 בישראל
אנדרואיד 11

**אנדרואיד 11** היא גרסה של מערכת ההפעלה לניידים אנדרואיד שיצאה ב-2020.

## היסטוריה
הגרסה הראשונה למפתחים יצאה ב-19 בפברואר 2020, כאימג' לטלפונים חכמים הנתמכים של גוגל פיקסל (החל ממכשירי פיקסל 2). גרסה שנייה של התצוגה המקדימה יצאה ב-18 במרץ 2020 וגרסה שלישית יצאה ב-23 באפריל 2020. גרסת הבטא הראשונה החלה להגיע למשתמשים בודדים ב-2 ביוני, לאחר שהשקתה בכנס רשמי נדחתה בטענה שזה אינו זמן לחגוג, ככל הנראה בעקבות רצח ג'ורג' פלויד. גרסת הבטא תוכננה לצאת כחלק מכנס I/O של גוגל, שבוטל בגלל מגפת הקורונה. הגרסה הגיעה לכלל המכשירים הנתמכים ב-10 ביוני. מצב של "יציבות הפלטפורמה" תוכנן ליולי 2020, והיציאה הסופית הייתה ב-9 בספטמבר 2020.

בדומה לאנדרואיד 10, שם הגרסה הוא מספר ולא אות כמו בגרסות שקדמו. הלוגו של המהדורה כולל חוגה המציגה את המספר 11 - בהשראת הסרט המוזיקלי ספיינל טאפ.

הגרסה תופץ למכשירי סמסונג החל מדצמבר 2020 וכלה בספטמבר 2021.

## מאפיינים
* תמיכה משופרת בטלפונים חכמים מתקפלים (כולל תמיכה בחיישני זווית ציר).
* תמיכה בגלישה סלולרית מהדור החמישי: 5G (כולל ממשק API להבחנה בין רשתות 5G עצמאיות).
* Mainline Project (שירות לרכיבי מערכת באמצעות חנות Google Play).
* הסרטת מסך באופן מובנה (ללא צורך בהתקנת אפליקציה).
* פורמט תמונה יעיל HEIF.
* תמיכה באימות זהות STIR/SHAKEN.
* אזור ייעודי לשיחות במסך ההתראות.
* אפשרות לאשר הרשאות באופן חד פעמי (בדומה ל-iOS 13).
* אכיפה חזקה יותר של הגבלות תחומי האחסון.
* לאחר עדכון מערכת, אפליקציות יכולות לחדש גישה לאחסון מוצפן באופן אוטומטי ללא אימות מחודש.
* אפשרות לדבג באמצעות חיבור לרשת אלחוטית, ללא צורך בחיבור פיזי של המחשב למכשיר.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תוכנות שהושקו ב-2020
קטגוריה:אנדרואיד
יריד ההבלים (סרט, 1915)

**יריד ההבלים** (באנגלית: **Vanity Fair**) הוא סרט דרמה אילם משנת 1915, בבימוים של יוג'ין נולנד וצ'ארלס בראבין, ובכיכובה של גברת פיסק . את הסרט הפיקה חברת אדיסון. גברת פיסק כיכבה בשנת 1899 בברודוויי במחזה "בקי שארפ" המבוסס על הרומן "יריד ההבלים" מאת ויליאם מייקפיס תאקרי. זהו סרטה השני של גברת פיסק, אחרי שכיכבה ב-1913 בסרט "טס לבית דרברוויל" בהפקת אדולף צוקור. למרות הפופולריות של "יריד ההבלים", גברת פיסק לא שיחקה יותר בסרטים.

גרסה קודמת של הרומן נוצרה בשנת 1911 בכיכובה של הלן גרדנר. ב-1922 הופקה גרסה בריטית של הרומן. ב-1923 נוצר הסרט "יריד ההבלים" בהפקת סרטי גולדווין.

עותק של הסרט נשמר באוסף ספריית הקונגרס.

## צוות השחקנים
* גברת פיסק – בקי שארפ
* שירלי מייסון – בקי בילדותה
* ייל בנר – רייקדל שארפ
* הלן פולטון – אמיליה סדלי
* ויליאם ואדסוורת' – ג'וזף סדלי
* ריצ'רד טאקר – ג'ורג' אוסבורן
* רוברט בראוור – מר אוסבורן
* פרנק מקגלין סניור – קפטן ויליאם דובין
* ביגלו קופר – רודון קרולי
* ג'ורג' א. רייט – לורד סטיין
* מוריס סטיוארט – ג'ורג' סדלי אוסבורן
* הלן סטריקלנד – ליידי סטיין
* פיליפ קווין ־ נפוליאון
* ג'ון סטרג'ן – מייג'ור או'דאוד
* ארתור רואו – פיט קרולי

## קישורים חיצוניים

* קטע מתוך הסרט באתר ארכיון האינטרנט

## הערות שוליים

קטגוריה:סרטי שחור-לבן אמריקאיים
קטגוריה:סרטי דרמה אמריקאיים
קטגוריה:סרטים אילמים
קטגוריה:סרטים אמריקאיים משנת 1915
ויליאם בול

**ויליאם לוקהארט בול השלישי** (באנגלית: **William Lockhart Ball III**; נולד ב-10 ביוני 1948) הוא פוליטיקאי אמריקאי לשעבר. הוא מילא מגוון של תפקידים בממשלו של נשיא ארצות הברית רונלד רייגן, החל מסגן מזכיר המדינה, ג'ורג' שולץ ב-1985. ב-1986 הוא היה לחבר בסגל הבית הלבן כשדלן הראשי ואיש הקשר של הנשיא רייגן בקונגרס. לאחר שנתיים בתפקיד זה הוא מונה על ידי הנשיא רייגן כמזכיר הצי של ארצות הברית.
## ראשית חייו
ויליאם בול נולד בבלטון שבקרוליינה הדרומית. ב-1969 הוא סיים לימודי תואר ראשון בניהול תעשייתי במכון הטכנולוגי של ג'ורג'יה.
## שירות בצי
לאחר סיום לימודיו החל בול שירות של שש שנים בצי ארצות הברית, כולל שירות פעיל כקצין על ספינה ולאחר מכן המשיך את שירותו במחלקת הצי בוושינגטון הבירה. ב-1975 הוא השתחרר משירותו בצי והמשיך כקצין בכוחות המילואים עד 1985.
## בממשל הפדרלי
לאחר סיום שירותו הפעיל בצי שימש בול חבר בצוות של שני הסנאטורים הרמן טאלמדג' מג'ורג'יה וג'ון טאוור מטקסס. באפריל 1985 מונה בול כסגן מזכיר ההגנה לענייני חקיקה ובתפקיד זה שימש עד פברואר 1986. במרץ 1988 מינה אותו הנשיא רייגן כמזכיר הצי של ארצות הברית והוא המשיך לכהן בתפקיד זה גם בממשלו של הנשיא הבא, ג'ורג' הרברט ווקר בוש עד מאי 1989.
## פעילות עסקית וציבורית
בין השנים 1990–2005 שימש בול כנשיא אגודת יצרני המשקאות הקלים של ארצות הברית. בין השנים 2006–2007 הוא שימש כמנהל הכללי של קבוצת לאופלר, חברה ליחסי ממשל בוושינגטון. ב-1991 הוא היה חבר בוועדת התיאום מחדש של מחלקת ההגנה. ב-2002 נבחר בול כיושב ראש מועצת הנאמנים של "קרן אסיה" (The Asia Foundation), זאת שהוא היה חבר בקרן מאז 1995 ושימש כסגן יושב הראש שלה בשנים 1999–2001.

ב-2005 הוא ייסד את חברת שירותי הייעוץ "בול ושות'", שמעניקה שירותי ייעוץ לחברות בנושאי ביטחון, אנרגיה ועסקים בינלאומיים. ב-2007 הוא היה חבר בוועדת המשמר הלאומי והמילואים.

בול היה נשיא "קרן מוזיאון הצי", חבר מועצת הנאמנים של האקדמיה הימית של מיין וחבר מועצת המנהלים של "קרן ההיסטוריה הימית". ביולי 2011 היה בול לחבר במועצת ביטחון האנרגיה של ארצות הברית, שמטרתה לחסל את מונופול הדלק במגזר התחבורה בארצות הברית והיא ממומנת על ידי המכון לאנליזה של הביטחון העולמי.

החל מ-2012 בול הוא המנהל של "יוזמת הביטחון של מושל ג'ורג'יה מטעם מחלקת הפיתוח הכלכלי של המדינה.

## חיים אישיים
בול נשוי לפטי בול ולשניים שתי בנות. הם מתגוררים באלכסנדריה, וירג'יניה. אחיו הוא הזמר-יוצר דייוויד בול.

## קישורים חיצוניים

## הערות שוליים

קטגוריה:מזכירי הצי של ארצות הברית
קטגוריה:קצינים וחוגרים בצי ארצות הברית
קטגוריה:בוגרי המכון הטכנולוגי של ג'ורג'יה
קטגוריה:אמריקאים שנולדו ב-1948
סלאמיברסרי (2006)

**סלאמיברסרי (2006)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-18 ביוני 2006, באולם האימפקט זון שבאורלנדו, פלורידה. האירוע היה האירוע השני בסדרת אירועי סלאמיברסרי. באוקטובר 2017, עם השקת פלטפורמת ה-Impact Plus, האירוע התווסף לספריית תוכני ה-VOD של הארגון.

שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, ג'ף ג'ארט ניצח את כריסטיאן קייג', אביס, רון קילינגס וסטינג בקרב מלך ההר וזכה באליפות העולם במשקל כבד של NWA.

## תוצאות

### קרב הדחות משושה

### קרב מלך ההר

## קישורים חיצוניים

## הערות שוליים

קטגוריה:אירוע היאבקות מקצועית
קטגוריה:2006 בספורט
קטגוריה:2006 בארצות הברית
הר ג'מפר (אנטארקטיקה)

**הר גַ'מְפֶּר** (באנגלית: **Mount Jumper**) הוא הר בחלקו המרכזי של רכס סנטינל בהרי אלזוורת', שבאנטארקטיקה.

ההר ממוקם 13 קילומטרים מזרחית מהר וייטס.

מעבר דברן מפריד בין הר ג'מפר לרכס היורד מפסגת אוונס.

גובהו של ההר 2,890 מטרים מעל פני הים.

ההר משקיף על קרחון אלן, שמצפון וממזרח לו, ועל יובליו של קרחון אלן - קרחון פאטון שמדרום להר, וקרחון רומיאנה שמצפון-מערב להר.

## היסטוריה
### גילוי ומיפוי ההר

ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1957–1959.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של מייג'ור ג'סי ט. ג'מפר (Jesse T. Jumper), מחיל האוויר של ארצות הברית שהשתתף בהקמת תחנת הקוטב הדרומי בעונת המחקר (הקיץ האנטארקטי) 1956 – 1957.

## לקריאה נוספת

• Damien Gildea, **[https://books.google.co.il/books?id=c7HtBgAAQBAJ&pg=PT10&lpg=PT10&dq=%22Mount+Jumper%22&source=bl&ots=C9Gdyb1C1f&sig=ACfU3U2tL84lOAej1ISpI60_NcJwJDFDVQ&hl=en&sa=X&ved=2ahUKEwjS5YyAvP_oAhWFTRUIHW6OCyYQ6AEwEXoECBIQAQ#v=onepage&q=%22Mount%20Jumper%22&f=false Ellsworth Moutains - Mountaineering in Antarctica: Travel Guide]**

## קישורים חיצוניים
* הר ג'מפר באתר הסקר הגאולוגי של ארצות הברית
* הר ג'מפר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הר ג'מפר, תוך סימון אתרים נוספים באזור באתר copernix
* הר ג'מפר באתר peakery (מרחקים לאתרים סמוכים)
* הר ג'מפר באתר peakbagger
* תרשים הנוף הנשקף מהר ג'מפר באתר peakfinder

## הערות שוליים

ג'מפר
ג'מפר
דוד אייכלר

**דוד אייכלר** (7 בפברואר 1951 – 16 במאי 2021) היה פרופסור אמריטוס במחלקה לפיזיקה באוניברסיטת בן-גוריון בנגב. תחום התמחותו העיקרי היה אסטרופיזיקה.

## ביוגרפיה
דוד אייכלר נולד בשנת 1951 בברוקלין, וגדל במונסי ניו יורק. את הדוקטורט עשה במכון הטכנולוגי של מסצ'וסטס. את הפוסט דוקטורט עשה באוניברסיטת שיקגו, והיה חבר סגל באוניברסיטת מרילנד. עלה לארץ בתחילת שנות השמונים והצטרף לאוניבסיטת בן-גוריון בשנת 1983. הפך להיות חבר באיגוד האסטרונומי הבינלאומי ב-2003.

אייכלר התגורר בבאר שבע. היה נשוי לאביבה, ולהם ארבעה בנים.

## מחקר אקדמי
אייכלר עסק באסטרופיזיקה. חיבר כ-113 מאמרים אקדמיים בנושאים של אסטרופיזיקה, קוסמולוגיה, ופיזיקת חלקיקים. בשנות השמונים הציע יחד עם צבי פירן, מריו ליביו מהטכניון ודויד שרם מאוניברסיטת שיקגו הסבר הנוגע להתמזגות של כוכבי נייטרונים. התאוריה אוששה בשנת 2017. חיבר עם רוג'ר בלנפורד מאמר פורץ דרך בנושא האצת חלקיקים ב-1987. ב-2001 טען כי הבזק קרני גמא עלול להתרחש ב-2004, טענה אשר הוכחה כנכונה.

## הערות שוליים

קטגוריה:אסטרופיזיקאים ישראלים
קטגוריה:פיזיקאים ישראלים
קטגוריה:עולים בשנות ה-1980
קטגוריה:ישראלים שנולדו ב-1951
קטגוריה:ישראלים שנפטרו ב-2021
קרחון פאטון (אנטארקטיקה)

**קרחון פאטון** (באנגלית: **Patton Glacier**) הוא קרחון יובלי רחב ברכס סנטינל בהרי אלזוורת', שבאנטארקטיקה.

הקרחון מנקז את המורדות המזרחיים של החלק המרכזי של הרכס, בין הר אוסטנסו, והר טיירי.

הקרחון זורם לכיוון מזרח - צפון-מזרח, בין פסגת אוונס ופסגת ורסיניקיה שמצפון לקרחון, לבין הר ברסקין שמדרון לקרחון.

קרחון פאטון נשפך אל קרחון אלן צפונית-מזרחית לפסגת זאלמוקסיס ודרומית-מזרחית להר ג'מפר.

## היסטוריה
### גילוי ומיפוי ההר

ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1957–1959.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של סרג'נט ריצ'רד ר. פאטון (Richard J. Patton), מחיל האוויר של ארצות הברית שהיה הראשון שצנח על הקוטב הדרומי, ב-26 בנובמבר 1956, ואשר סייע מהקרקע לכוון הצנחת אספקה וחומרים אשר נדרשו להקמת תחנת הקוטב הדרומי.

## לקריאה נוספת

• Damien Gildea, **[https://books.google.co.il/books?id=c7HtBgAAQBAJ&pg=PT32&lpg=PT32&dq=%22Patton+Glacier%22+Antarctica&source=bl&ots=C9Gdyb2F-d&sig=ACfU3U0QWucsVAMnKEfp9vEFXermtEScng&hl=en&sa=X&ved=2ahUKEwjQ17XhwP_oAhXKwKQKHUcTB-YQ6AEwGHoECAcQAQ#v=onepage&q=%22Patton%20Glacier%22%20Antarctica&f=false Ellsworth Moutains - Mountaineering in Antarctica: Travel Guide]**

## קישורים חיצוניים
* קרחון פאטון באתר הסקר הגאולוגי של ארצות הברית
* קרחון פאטון באתר הגאזט האנטארקטי של ממשלת אוסטרליה
* קרחון פאטון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix
* מזג אוויר נוכחי מעודכן בקרחון פאטון
** תחזית מזג אוויר עדכנית ארוכת טווח עבור קרחון פאטון
** נתוני מזג אוויר היסטוריים עבור קרחון פאטון

## הערות שוליים

פאטון
פאטון
קרחון רומיאנה

**קרחון רומיאנה** (באנגלית: **Rumyana Glacier**; בבולגרית: **ледник Румяна**) הוא קרחון רחב בצד המזרחי של החלק הצפוני-המרכזי של רכס סנטינל בהרי אלזוורת', שבאנטארקטיקה.  

אורכו של קרחון רומיאנה 11 קילומטרים; ורוחבו של הקרחון 3.7 קילומטרים. 

קרחון רומיאנה ממוקם צפונית-מערבית מקרחון פאטון, ודרומית-מזרחית מקרחון דליו. 

קרחון רומיאנה מנקז את מורדותיו המזרחיים של הר ג'יובינטו, ואת המורדות הצפוניים של פסגת אוונס. 

הקרחון זורם לכיוון צפון-מזרח ונשפך אל קרחון אלן, צפונית-מערבית להר ג'מפר. 

## היסטוריה
### מיפוי הקרחון

הקרחון מופה על ידי סוקרים אמריקאיים בשנת 1961, ומופה בשנית בשנת 1988.

### מקור השם

הקרחון נקרא על שמה של המורדת הבולגריה רומיאנה ויובודה, מהמאה ה-19.

## לקריאה נוספת

* הגאזט האנטארקטי הבולגרי 

## קישורים חיצוניים

* קרחון רומיאנה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

  

קטגוריה:בולגריה באנטארקטיקה
רומיאנה
איגוד תעשיית ההקלטות הדני

**איגוד תעשיית ההקלטות הדני** (**IFPI Danmark** או **IFPI Denmark**) הוא ארגון העוקב אחר כמעט כל ההיבטים של ענף ההקלטות בדנמרק. תארים של זהב ופלטינה הוענקו לראשונה בדנמרק בתחילת שנות התשעים. בנוסף לכך, חולקו התארים לפי סינגלים, אלבומים, אלבומי וידאו וכדומה.

## תעודה על מכירות
### אלבומים

### סינגלים

#### סטרימינג

### אלבומי וידאו
**וידאו-סינגל**

#### וידאו מלא

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

דנמרק
קטגוריה:מוזיקה דנית
חיילי הנקמה

**חיילי הנקמה** היה צמד מוזיקלי ישראלי שהורכב מאבישי אזיקרי (קאליבר) ועדי רוזנברג (דם חם).

## היסטוריה
ב-2004, הוציאו חיילי הנקמה את אלבומם הראשון, "סובארו פשע". האלבום משלב בתוכו את סוגות ההיפ הופ והמוזיקה המזרחית. באלבום מתארחים מוזיקאי מוזיקה מזרחית שונים, ביניהם מרגלית צנעני, ישי לוי, זאב נחמה ונימרוד לב. נחמה וקליסקי, מלהקת אתניקס, הפיקו את האלבום. מהאלבום, הצליח הלהיט "אחת מאלף", בו השתתפה הזמרת רינת בר, תוך שנכתב על ידי חברי ההרכב בשיתוף זאב נחמה. השיר הגיע למקום ה-19 במצעד השנתי של רשת ג' ולמקום ה-14 במצעד השנתי של גלגלצ.

ב-2008 הוציאו את אלבומם השני, "פסקול חיינו".

## דיסקוגרפיה
* 2004: סובארו פשע
*2008: פסקול חיינו

## קישורים חיצוניים

* 
* 

קטגוריה:צמדי היפ הופ ישראלים
קרחון אלן

**קרחון אלן** (באנגלית: **Ellen Glacier**) הוא קרחון במרכז רכס סנטינל בהרי אלזוורת', שבאנטארקטיקה.

קרחון אלן מנקז את המורדות המזרחיים של הר אנדרסון ושל פסגת לונג גייבלז.

הקרחון זורם לכיוון דרום-מזרח, לאורך 41 קילומטרים, עד מצוק בארנס, שם הוא יוצא מרכס סנטינל ונשפך אל זרם הקרח ראטפורד, הזורם לכיוון דרום.

יובליו של קרחון אלן הם הקרחונים פולפודבה, קרוסוול, פאטון, רומיאנה, דליו, בורדניס, גרילה, פונפון, ו-אראפיה.

## היסטוריה
### גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1957–1959.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של קולונל סיסרו ג'י. אלן (Cicero J. Ellen), מחיל האוויר של ארצות הברית, שהיה מפקדם של מבצעים אווירים רבים בעת הקמת תחנת הקוטב הדרומי באמצעות הצנחת אספקה וציוד בעונת המחקר (הקיץ האנטארקטי) 1956–1957.

## קישורים חיצוניים

* קרחון אלן באתר הסקר הגאולוגי של ארצות הברית
* קרחון אלן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

אלן
אלן
קטגוריה:ארצות הברית באנטארקטיקה
היכל התהילה של ה-WWE לשנת 2012

**היכל התהילה של ה-WWE (2012)** היה טקס הוקרה למחזור ה-13 במסגרת טקסי היכל התהילה של ה-WWE המסורתיים. האירוע הופק על ידי ארגון ההיאבקות האמריקאי, World Wrestling Entertainment (WWE) ב-31 במרץ 2012 באמריקן איירליינס ארנה, שבמיאמי, פלורידה. האירוע היה חלק מסוף השבוע של רסלמניה 28. האירוע הונחה על ידי ג'רי לולר. גרסה של שעה אחת מהטקס שודרה בערוץ הטלוויזיה USA, לפני התוכנית Raw. כמו כן, במרץ 2015, הטקס התווסף לתוכן ערוץ הטלוויזיה של ה-WWE Network.

## טקס

מיל מאסקאראס הוכנס על ידי אלברטו דל ריו.

רון סימונס הוכנס על ידי שותפו לשעבר לצמד The Acolytes Protection Agency (The APA), ג'ון "בראדשו" לייפילד. השניים שיתפו סיפורים משותפים מהימים יחדיו בדרכים, וסימונס דן בשאלה איך זה להיות אלוף העולם השחור הראשון במשקל כבד בתולדות הענף.

יוקוזונה הוכנס על ידי שני אחייניו, האוסוס (ג'ימי אוסו וג'יי אוסו). האוסוס דנו בקריירה של "הדוד רודני". עקב פטירתו של יוקוזונה בשנת 2000, הוא הוכנס על ידי בן דודו, ריקישי ומשפחתו.

לאחר מכן, ארבעת הפרשים הוכנסו על ידי דאסטי רודס. אף על פי שבמשך השנים היו חברים נוספים בקבוצה, רק חברי הקבוצה המקוריים הוכנסו אל היכל התהילה של WWE: "נער הטבע" ריק פלייר, בארי ווינדהאם, "האנפורסר" ארן אנדרסון, טולי בלנשארד וג'יימס ג'יי דילון. עם הכנסתו בפעם השנייה להיכל התהילה של ה-WWE, ריק פלייר הפך לאדם הראשון שהוכנס פעמיים (הישג שהוא החזיק לבדו עד שנת 2019, כששון מייקלס, ברט הארט, ובוקר טי הוכנסו פעמיים גם הם).

מייק טייסון הוכנס על ידי חברי קבוצת D-Generation X, שון מייקלס וטריפל H.

האחרון שהוכנס היה אדג', על ידי חבר ילדותו, כריסטיאן. השניים שיתפו סיפורים על הדרך שעשו יחדיו מארגוני ההיאבקות בארץ מולדתם, קנדה, ועד להצלחתם ב-WWE.

## מחזור
### יחידני
* *הכוכבים הראשיים של המחזור מופיעים בכתב *'מודגש**'

### קבוצה

### סלבריטי

## קישורים חיצוניים
* 

## הערות שוליים

קטגוריה:מופעי ה-WWE
קטגוריה:טקסי היכל התהילה של ה-WWE
סטנפורד (עיר)

**סטנפורד** (באנגלית: **Stanford**) הוא יישוב לצורכי מפקד אוכלוסין (CDP) בפינה הצפון-מערבית של מחוז סנטה קלרה שבמדינת קליפורניה בארצות הברית, והוא מקום מושבה של אוניברסיטת סטנפורד. האוכלוסייה הייתה 13,809 במפקד 2010, עם אוכלוסייה יומית של 35,000.

סטנפורד הוא אזור לא-מאוגד (unincorporated area) של מחוז סנטה קלרה וצמוד לעיר פאלו אלטו.

רוב קמפוס אוניברסיטת סטנפורד וכן קרקעות נוספות שבבעלות האוניברסיטה נמצאים בשטחו של סטנפורד היישוב, אף כי המרכז הרפואי של אוניברסיטת סטנפורד, מרכז הקניות סטנפורד ופארק המחקר סטנפורד הם רשמית חלק מהעיר פאלו אלטו. אוכלוסיית התושבים בסנטפורד מורכבת מתושבי המגורים שבקמפוס, כולל מגורי סטודנטים לתארים מתקדמים, בתי משפחה צמודי-קרקע ובתים משותפים בבעלות הפקולטות שלהם אך נמצאים על אדמות סטנפורד המושכרות.

## ראו גם
* אוניברסיטת סטנפורד

## קישורים חיצוניים
* 

קטגוריה:קליפורניה: יישובים
קטגוריה:ארצות הברית: יישובים לצורכי מפקד אוכלוסין
שושנה צ'טפילד

**שושנה סימון צ'טפילד** (באנגלית: **Shoshana Simone Chatfield**) (נולדה ב-5 באוקטובר 1965) היא קצינה בדרגת תת-אדמירל בצי ארצות הברית. כיהנה כנציגת ארצות הברית במועצה הצבאית של נאט"ו, קודם לכן כיהנה כמפקדת מכללת המלחמה של הצי. והייתה האישה הראשונה הממלאת תפקיד זה. באפריל 2025 הודחה מתפקידה.  צ'טפילד יהודיה.

## השכלה אקדמית
שושנה צ'טפילד קיבלה את התואר הראשון שלה ביחסים בין-לאומיים וצרפתית מאוניברסיטת בוסטון בשנת 1987.
היא למדה בבית הספר לממשל ע"ש קנדי באוניברסיטת הרווארד וקיבלה שם תואר שני במינהל ציבורי.
בשנת 2009 הוענק לצ'טפילד דוקטורט לחינוך באוניברסיטת קליפורניה בסן דייגו.

## קריירה צבאית

צ'טפילד הוסמכה לקצונה בקורס קציני מילואים של הצי באוניברסיטת בוסטון. היא הוסמכה כטייסת מסוק ימי בשנת 1989 והטיסה את מסוקי הקרב הימיים הבאים:
*בואינג ורטול CH-46 אביר הים
*סיקורסקי SH-3 סי קינג
*

בשנים 2001–2004 הייתה צ'טפילד עוזרת פרופסור למדע המדינה באקדמיית חיל האוויר של ארצות הברית.

## פרסים
צ'טפילד זכתה להכרה מממשלת גואם על מנהיגותה ותרומותיה לאי. בשנת 2009 היא נבחרה לאחת הבוגרות הבולטות באוניברסיטת בוסטון.

## קישורים חיצוניים

* 
* אדמירל משנה Shoshana Chatfield נשיאת מכללת המלחמה של הצי פרסום של צי ארצות הברית USN Biography מעודכן ל-2 באוגוסט 2019.

## הערות שוליים

קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:בוגרות בית הספר לממשל באוניברסיטת הרווארד
קטגוריה:בוגרי בית הספר לממשל באוניברסיטת הרווארד
קטגוריה:בעלות תואר דוקטור מאוניברסיטת קליפורניה בסן דייגו
קטגוריה:בעלי תואר דוקטור מאוניברסיטת קליפורניה בסן דייגו
קטגוריה:אמריקאים מעוטרי אות לגיון ההצטיינות
קטגוריה:טייסי צי ארצות הברית
קטגוריה:טייסות צי ארצות הברית
קטגוריה:אמריקאיות מעוטרות אות לגיון ההצטיינות
קטגוריה:נשיאי מכללת המלחמה של הצי
קטגוריה:אדמירלים בצי ארצות הברית
קטגוריה:גנרליות ואדמירליות אמריקאיות
קטגוריה:יהודים אמריקאים
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
וזאת הברכה (ספר)

ספר **וזאת הברכה** הוא ספר הלכה נפוץ העוסק בהלכות ברכות הנהנין כולל ליקוטי דינים ובירורים בהלכות ברכות, לבני יהדות אשכנז ולבני ספרד, מלוקט מדברי הפוסקים, עם הכרעות רבות מפוסקי זמננו, נכתב על ידי הרב אלכסנדר אריה מנדלבוים.
## תוכן הספר
הספר כולל שלושה חלקים עיקרים:

# **הלכות ברכות** – הלכות ודינים בהלכות ברכות.
# **בירור הלכה** – מאמרים וחבורות בענייני הלכות ברכות.
# **[[שאלות ותשובות]]** – בענייני ברכות.

ובסופו נדפסו מספר נספחים בענייני ברכות:
* **קונטרס בעניין [[שיעור ברכה אחרונה|שיעורי אכילה לברכה אחרונה]]** – מאת הרב הדר יהודה מרגולין.
* **הערות רבנים** – מאת הרב בנימין יהושע זילבר, הרב צבי ובר, הרב בנימין עובדיה פארסט, הרב יצחק מרדכי רובין והרב מרדכי אליהו.
* **לוח ברכת הנהנין** – לבירור ברכה ראשונה, ברכה אחרונה, ברכת שהחיינו, ואיסור אכילת תולעים.
* **לוח ברכת הריח** – לבירור ברכות הריח.

## ספרי המשך
#### ליבון הברכה
בשנת תשע"ז (2017) יצא לאור הספר **ליבון הברכה** – השלמות והוספות לספר וזאת הברכה.

הספר "ליבון הברכה" מתחלק לשני חלקים:

# **הלכות ברכות** – בו נתבארו פרטים בדיני והלכות ברכות, [המשלימים להלכות המובאות בספר וזאת הברכה] וביניהם: שיעור שתיית רביעית, דיני שינוי מקום, הפסק בין ברכה לאכילה, דיני פת הבאה בכיסנין, דין שומע כעונה, ברכה על מאכלים בתוך סעודת פת, מאכל שנתרסק ומיץ פירות, כוס חד פעמית לכוס של ברכה ונטילת ידיים, דין שמיעת ברכה דרך מכשיר אלקטרוני, דיני קדימה בפירות שנשתנה צורתן.
# **ליבון הברכה** – בו נתלבנו סוגיות מצויות בענייני ברכות, וביניהם: הפסק בדיבור לצורך הברכה, דיני פת הבאה בכיסנין, שתיית רביעית בדברים שאין דרכם בכך, דיני שומע כעונה, דיני שינוי מקום, ברכה על מאכל שלא הייתה דעתו עליו, דיני סדר קדימה בברכות.

#### מעיין הברכה
בשנת תש"פ (2019) הוציא הרב מנדלבוים ספר קיצור לספרו 'וזאת הברכה' בשם **מעיין הברכה**. והוא כולל קיצור הלכות ברכות, הלכות ברכות הנהנין, שהחיינו, הטוב והמיטיב, ברכות הראייה וברכות הריח. בצירוף: טבלאות, שאלות ותשובות, ולוח ברכות לבני אשכנז ולבני ספרד.

## קישורים חיצוניים
* ספר וזאת הברכה מהדורת ה'תשס"ט באוצר החכמה המקוון. (הצפייה בספר מוגבלת למנויים בלבד.)

קטגוריה:ספרי 1990
קטגוריה:ספרי הלכה
קטגוריה:ספרי עיון בעברית
נמל התעופה הבין-לאומי קרקוב יוחנן פאולוס השני

**נמל התעופה הבינלאומי ע"ש יוחנן פאולוס השני** (בפולנית: **Kraków Airport im. Jana Pawła II**, באנגלית: **Kraków John Paul II International Airport**) הוא נמל התעופה הממוקם כ-11 ק"מ מערבית למרכז העיר קרקוב.

בשנת 1995 הנמל נקרא על שם האפיפיור יוחנן פאולוס השני אשר שימש במשך תקופה בתפקיד הארכיבישוף של העיר.

הנמל הוא נמל התעופה השני בהיקף העומס בפולין לאחר נמל התעופה פרדריק שופן.

## מתקני הנמל
בנמל התעופה קיים טרמינל יחיד המשרת טיסות בינלאומיות ופנים כאחד, כמו כן קיים בו מסלול אחד מבטון.

## טיסות לישראל
וויז אייר מפעילה 2 טיסות לשבוע לנתב"ג.

ריינאייר מפעילה אף היא טיסות לנתב"ג באמצעות חברת הבת שלה באז.

לוט מפעילה 2 טיסות שבועיות לנתב"ג.
## קישורים חיצוניים

*  

קרקוב
יוחנן פאולוס השני
קטגוריה:קרקוב
קטגוריה:יוחנן פאולוס השני
קטגוריה:פולין קטן (פרובינציה): מבנים